Ma yella zik timelsa n tqendurt n leqbayel icudd ɣer-s uɛelleq n lfeṭṭa, i as-irennun deg wazal-is, ama di ccbaḥa ama deg uɛiwen di tmelsa n tqendurt, am ixellalen i yettaṭṭafen ddil di tuyat n tqendurt n tmeṭṭut, neɣ taḥzamt s wayes i tettages deg wammas akken ur yetteḥnunuf ara ujifer-is di lqaɛa. Ass-a kra n tlawin ttɛelliqent lfeṭṭa s llebsa tamirant mi ara ffɣent ɣer uxeddim neɣ ɣer leqraya, nebɣa ad nẓer d acu i ttɛelliqent tura ɣer berra, akken daɣen i nebɣa ad nẓer anta tin itt-yettɛelliqen, d tid yeɣran neɣ d tid yettɣimin deg uxxam? d acu id-mazal ttɛelliqent-tt, d wacu i ǧǧant di rrif?